༄༅། །རྗེ་བླ་མ་རྡོ་རྗེ་འཆང་ཆེན་པོ་གཞོན་
ནུ་བློ་གྲོས་ཞབས་ཀྱི་རྣམ་ཐར་ཐེག་མཆོག་
ཆོས་ཀྱི་གཎྜིའི་སྒྲ་དབྱངས་ཞེས་བྱ་
བ་བཞུགས་སོ།།
སྤོང་བ་པ་བློ་གྲོས་རྒྱལ་མཚན་དཔལ་བཟང་པོས།
181



སྭ་སྟི། རྣམ་ཀུན་མཆོག་ལྡན་སངས་རྒྱས་ཞལ་འདི་གསུང་གི་སྒོ་དང་དཔལ་གྱི་་་་
བེའུ་རྟག་བཞུགས་པས། །གང་གི་ཞབས་སེན་ནོར་བུ་པདྨ་རཱ་གའི་ཕྲེང་མཛེས་གྲངས་་་་་་
མེད་ས་གཞིའི་ཐིག་ལེ་ཀུན་གྱི་ཅོད་པན་ནི།
།ལེགས་བྱས་སྙིང་པོ་མཐོན་མཐིང་ལྕང་ལོ་་་་
སིལ་བུར་གྲོལ་བའི་ཚལ་དུ་བསྟེན་པའི་འོད་མདངས་ཀྱིས།
།སྲིད་ཞིའི་ཕུན་ཚོགས་ལྟ་ན་
སྡུག་པའི་སྐྱེ་མཆེད་སྣང་མཛད་རྒྱན་གྱི་དམ་པ་དེར་ཕྱག་འཚལ། །རང་རིག་བྱེད་པོའི་་་་་
སྤྲུལ་པ་འཕྲིན་ལས་བཞིའི། །གཞན་ཕན་ཐིག་ལེ་མཆོག་མའི་ལང་ཚོ་ལ། །རྗེས་་་་་
ཆགས་སྐུ་བཞིའི་རང་ཞལ་ལྷུན་གྲུབ་པ། །གང་དེས་མི་མཇེད་ཞིང་ཀུན་དགེ་བར་མཛོད། །
རང་བཞིན་དཀར་པོའི་ཟླ་བ་ཆུ་ཤེལ་ཡང་། །འོ་མའི་རྒྱ་མཚོར་ཞུགས་པའི་དྲི་བྲལ་གྱིས། །
མཚུངས་མིན་རིགས་ཀྱི་མུ་ཏིག་ཆེས་དཀར་བས། །མཐོ་རིས་སྐྱེ་བོའི་མཐོང་ཀ་མཛེས་པ་་
ཐོབ༑ །ཡིད་འོང་རོལ་པའི་གྲོང་དང་སེར་སྐྱའི་གཞི། །ཨོཾ་ཌི་ཡ་ནའི་རྗེས་མཚུངས་་་་
འདུན་ས་ཆེར། །ཉེ་དབང་ཤཱཀྱའི་གཙོ་དང་དབང་པོའི་བློ། །ཇི་བཞིན་རྒྱལ་སྲས་འགྲོ་་་
བའི་མིག་བུ་བལྟམས། །ངང་ཚུལ་ཕུན་ཚོགས་དཔལ་གྱི་དུམ་བུའི་དྲི། །མང་ཐོས་ལྷོ་་་
རླུང་གསར་པ་དང་འགྲོགས་པས། །ཏིང་འཛིན་བསིལ་བའི་རེག་བདེས་ཞི་ལམ་གྱི། །
དོན་མཐུན་ཀུན་དགའི་དཔལ་དུ་སིམ་པ་ཐོབ། །གསང་ཆེན་ཙུ་ཏའི་འཁྲི་ཤིང་གཞོན་ནུ་་་
རྣམས༑ །གྲུབ་རིགས་སྙེ་མས་སྤུད་པའི་བློ་གྲོས་ཀྱི། །ལོ་མའི་ཕང་ཕུང་འཁྲིགས་པའི་་
གྲིབ་བསིལ་འདི། །སྲིད་ལམ་དུབ་པའི་ཡིིད་ཅན་ངལ་བསོའི་གནས། །དབང་ཕྱུག་་
དམ་པའི་རིགས་ལས་ཆོས་ཀྱི་སྲིད། །རབ་བརྟན་སེང་གེའི་ཁྲི་ལ་ཞབས་འཁོད་པའི། །
ཡོངས་འཛིན་བཀའ་ཡི་ཨུཏྤལ་ཆུན་པོ་དེས། །སྐལ་བཟང་ལང་ཚོ་མ་ཡི་རྣ་བར་བརྒྱན། །
སངས་རྒྱས་ཀུན་དང་རྡོ་རྗེ་ཡི། །སློབ་དཔོན་མཆོད་མཚུངས་རྒྱུད་སྡེའི་ལུང་། དྲང་་་་་་
དང་ལྡེམ་པོའི་གསུང་རབ་ཀྱི། །ཆ་ཤས་ཙམ་ཡང་ག་ལ་ཡིན། །གསང་ཆེན་བདུད་་་་་
རྩིའི་ཁུངས་འབྱིན་གཏམ། །གཎྜིའི་དབྱངས་སྙན་བསྐུལ་བ་ལ། །མིང་དང་དོན་དུ་
རྗེས་མཐུན་པའི། །རྨི་ལམ་དགེ་བའི་མཚན་མའང་མཐོང༌། །ཚེ་གཅིག་ལུས་ལ་རྡོ་་་་་
རྗེའི་སར། །ཆས་པའི་སྐལ་བཟང་དམ་ཚིག་ཅན། །རྣ་བའི་བདུད་རྩི་དགའ་སྟོན་ལ། །
183

ཚོགས་ཀྱི་འདུ་བ་འདིར་བྱོན་ཅིག །ཇི་ལྟར་ན། སྐལ་པ་བཟང་པོ་འདིའི་སྣང་འཛད་་་་་
བཞི་པ་མཉམ་མེད་ཤཱཀྱའི་དབང་པོ་འཛམ་བུ་གླིང་ཆུང་ངུ་འདིའི་མི་རྣམས་ཚེ་ལོ་བརྒྱ་པས་་་་
འཚོ་བའི་དུས་ལ་ཞིང་འདིར་རྒྱལ་རིགས་མཆོག་ལ་བྱོན་ཏེ། མཛད་པ་བཅུ་གཉིས་ཀྱི་་་་་
རིམ་པས་སྐུ་དེ་ཉིད་ཀྱི་དངོས་སུ་འདུལ་བའི་དོན་རྣམས་མཐར་ཕྱུང་སྟེ། གཟུགས་སྐུ་ཞི་་་
དབྱིངས་སུ་བསྡུས་ནས་སྐུ་གདུང་གི་རིང་བསྲེལ་ལྷ་མིའི་བསོད་ནམས་ཀྱི་ཞིང་དུ་རྒྱས་པར་་་
མཛད༑ ཐེག་པ་གསུམ་གྱི་ལམ་སྟོན་པའི་གསུང་རབ་ལྷ་དང་བཅས་པའི་འཇིག་རྟེན་གྱི་་་
ལམ་མཚོན་དུ་རིང་ཞིག་བཞུགས་ཏེ། ཐུབ་པའི་སློབ་མ་རྒྱལ་བའི་ཉན་ཐོས་དག་ཀྱང་ཇི་་་
ལྟ་ཇི་སྙེད་པའི་ཆོས་སྟོན་པ་ནི། དེ་བཞིན་གཤེགས་པའི་མཐུ་ཡིན་པར་མདོ་སྡེ་ཟབ་མོ་་་་་
དག་ལས་བཤད་ལ། ཁྱད་པར་རྡོ་རྗེ་ཐེག་པ་སྟོན་པའི་དམ་པ་རྣམས་ནི་སངས་རྒྱས་རྡོ་རྗེ་
འཆང་ཉིད་སློབ་དཔོན་གྱི་གཟུགས་སུ་གནས་པར་རྒྱུད་སྡེ་ལས་གསུངས་པ་བཞིན། སྐལ་
པ་མཆོག་གི་གདུལ་བྱ་རྣམས་ཡིད་མཚན་རྟོག་ལས་སྐྱོབ་པའི་སླད་དུ། ཕྱི་ནང་གི་བདུད་་་
བཞི་ལ་གཉིས་སུ་མེད་པའི་ཡེ་ཤེས། རྡོ་རྗེའི་དབྱུག་གུས་བསྣུན་པས་ལྔ་བརྒྱ་པ་རྣམས་་་་་
ལ་འཛིན་མའི་གཞི་འདིར་རྡོ་རྗེ་སེམས་དཔར་རབ་ཏུ་གྲགས་པ། དོན་གྱི་སླད་དུ་མཚན་
ནས་སྨོས་ཏེ། རྗེ་བཙུན་དམ་པ་གཞོན་ནུ་བློ་གྲོས་ཞབས་ཀྱི་རྣམ་པར་ཐར་པ་ཐེག་མཆོག་་
ཆོས་ཀྱི་གཎྜིའི་སྒྲ་དབྱངས་བསྐུལ་བར་བགྱིད་ལགས་སོ། །དེ་ལ་དོན་ཚན་དུ་ཕྱེ་སྟེ་
བསྙད་ན། རིགས་དག་པ་མཆོད་ཅིང་བཀུར་འོས་ཀྱི་གནས་སུ་བལྟམས་པ། རྒྱལ་་་་
བའི་བསྟན་པ་ལ་རྗེས་སུ་མཐུན་པར་ཞུགས་པ། རང་ཉིད་གང་ནས་གཤེགས་པའི་ལམ་་་
བཟང་སྣོད་ལྡན་ལ་གསལ་བར་མཛད་པ་དང་གསུམ་གྱི། དང་པོ་ལས་རིམ་པར་ཕྱེ་སྟེ་
བསྙད་ན། རིགས་བརྒྱུད་གཅིག་ཏུ་དཀར་བ་མུ་ཏིག་གི་ཕྲེང་བ་ལྟ་བུ་ནི། སྔོན་ཇོ་ཇོབོ་་་་་
ཨ་ཏི་ཤས་གསང་བའི་ཆོས་ཟབ་མོ་རྣམས་སློབ་མའི་མཆོག་དག་ལ་སྟོན་པ་ན། འབྲོམ་་་་་
རྒྱལ་བའི་འབྱུང་གནས་དང༌། ཁུ་སྟོན་ཆེན་པོ་དག་སྣང་འདྲེན་པའི་ཚོམས་ཀྱི་སྐབས་ལོ་་་་
རྒྱུས་ཀྱི་མཚམས་སྦྱོར་མཁན། ཡོན་བདག་ཤཱཀྱ་མགོན་གྱི་ཆོ་འབྲང་ཡིན་པའི་གཏམ་ཡང་
སྣང་༑ ཕྱིས་དེའི་རིགས་བརྒྱུད་ལས། སྙེ་མོ་འཁྲིག་གི་ཡུལ་གྲུར་ཁྱིམ་བདག་གི་་་་་་
184

རིགས་ཤིང་སཱ་ལ་ཆེན་པོ་ལྟ་བུ་ཟམ་མ་ཆད་པ་བྱུང་སྟེ། ཕུན་སུམ་ཚོགས་པའི་འབྱོར་པ་་་་
རྒྱ་མཚོས་གང་ཞིང་རྒྱས་པར་གྱུར་ཏོ། །རིགས་དེ་ལས་དང་པོར་མཆོད་འོས་ཀྱི་དམ་པ་་་་་
མཁན་ཆེན་སངས་རྒྱས་བློ་གྲོས་ཞེས་པ་བྱུང་སྟེ། དེ་ཡང་སྙེ་མོ་འཁྲིག་ཏུ་འཁྲུངས།
མཁན་ཆེན་རྡོ་རྗེ་དཔལ་བའི་མཁན་བརྒྱུད་ཀྱི་ཚོགས་ཁྲོད་དུ་རབ་ཏུ་བྱུང༌། སྡེ་དེ་ཉིད་ཀྱི་་་
བྱ་བ་ལས་ཀྱི་འཁོར་ལོ་རྣམས་ཇི་ལྟར་འོས་པ་མཛད་ནས། མཚུངས་མེད་གཡག་སྡེ་པཎ་་
ཆེན་བླ་མར་བསྟེན། འདུལ་ཕར་གྱི་གཞུང༌། དུས་འཁོར་གྱི་དབང༌། རྒྱུད་འགྲེལ་་་་
གྱི་བཤད་པ། སྙིང་པོའི་ལམ་སྦྱོར་བ་ཡན་ལག་དྲུག་པ་གསན་ཅིང་། ཐུགས་ཉམས་སུ་
མྱོང་བར་མཛད། ཡོལ་ཕུ་གསེར་གླིང་དུ་ཤངས་པའི་སྒྲུབ་བརྒྱུད་འཛིན་པ་གསེར་གླིང་པ་
བཀྲ་ཤིས་དཔལ་ལས་ནི་གུ་ཆོས་དྲུག་སོགས་བླ་མ་ཤངས་པའི་གདམས་པ་རྣམས་དང་།
གཅོད་ཡུལ་མ་ཁྲིད་ཆེན་མོ་གསན་ཞིང༌། ཐུགས་ཉམས་སུ་བཞེས་པས་སྡོམ་བརྩོན་
མཁྱེན་པ་དང་དངོས་གྲུབ་ཀྱིས་བརྒྱན་པར་གྱུར་ཏེ། བོད་ཤིང་སྒོ་ཅན་གྱི་རྒྱལ་པོ་སྡེ་སྲིད་་
ཕག་མོ་གྲུ་པ་དད་མོས་ཐོབ་སྟེ། སྔ་ཕྱིར་ཆོས་མང་པོ་གསན། ཚོགས་ཆེན་གྱི་མཁན་་་་་
ཐོག་ཏུ་བཞུགས་རིང་འདུལ་བ་འཛིན་པའི་ཕྱག་ལེན་གྱི་བསྟན་པ་འཕེལ་རྒྱས་སུ་མཛད།
ཀུན་སྤངས་མཛད་ནས་ཙ་རི་མཚོ་དཀར། འཕྱོས་སྟོལ་པོ་ཕུག །མཁའ་རེག་ཤ་ངོས།
ཡོལ་ཕུ་རི་གོང་ནང་སོགས་དབེན་གནས་མང་པོ་རིམ་ཅན་དུ་བཞུགས། དེ་དག་ཏུ་དབང་
འཁྲིད་ཞུ་བའི་ཚོགས་པ་མང་དུ་འདུས་པ་ལ་ལྕོག་གྲྭ་མཛད། དེ་དུས་ཡོལ་མདའི་ནུབ་ཀྱི་་
ཆ༑ ཤ་མཚེར་གྱི་རི་བོའི་འདབས་ན། ནི་གསིང་གི་སྟེང་དུ་སྨན་ཆབ་ཀྱི་རྒྱུན་འབ་་་་་་
བཟང་པོ་ཞིག་ཡོད་པར་ལྕོག་སྒར་དང་བཅས་ཏེ་བཞུགས། ཆབ་དེ་སྐུ་ལ་འཕྲོད་པས་་་་་་
དེའི་ཉེ་འཁྲིས་སུ་དགོན་པ་མཛད་པར་བཞེད་ནས། ཐོག་མར་བསམ་གཏན་སྒང་ཞེས་་་་་
པའི་བྲང་ཁང་བཏབ་ནས་བཞུགས། དེ་ནས་སའི་སྙིང་ནོན་པར་བྲང་ཁང་ཆེ་བ་ཞིག་་་་་
མཛད་པའི་གཡོས་ཁང་དེ། རྟེན་འབྱུང་ལེགས་པར་དམིགས་ནས་དུར་ཁྲོད་ཅིག་ཡོད་་་་་་་
པར་མཛད་པའི་རྣམ་པ་ད་ལྟའང་འདུག །དེ་ནས་གྲྭ་ཁང་མང་དུ་འཕེལ། རྒྱུད་སྡེའི་རྩེ་་
མོ་དུས་ཀྱི་འཁོར་ལོའི་བསྐྱེད་རྫོགས་ཉམས་སུ་ལེན་པའི་རྣལ་འབྱོར་ཕོ་མོ་རབ་བྱུང་གི་་་་་
185

རྟགས་ཆ་ལུགས་ཚང་ཞིང༌། ངང་ཚུལ་ལ་གནས་པ་བརྒྱ་ཕྲག་དུ་མ་འདུས་པའི་དགོན་
གནས་ལ་ཡོལ་རིན་ཆེན་གླིང་ཞེས་གྲགས་པར་གྱུར་ཏོ། །བླ་མ་འདིས་དགུང་ལོ་བརྒྱ་
དང་དགུ་བཞུགས། ད་ལྟ་ཡང་སྐུ་ཆོས་ཤིག་བྱིན་རླབས་རྟེན་ལ་འདུག་པས་ཆུའི་གནོད་་་་་
པ་བཟློག་ནུས་པ་སོགས་བྱིན་རླབས་ཀྱི་མཚན་མ་ཡིད་ཆེས་སུ་སྣང༌། མཁན་པོ་འདི་ལ་་་་
སྣེའུ་སྡོང་གོང་མ་ཆེན་པོ་ཁུ་དབོན་གྱིས་སྔ་ཕྱིར་སྦྱོར་དྲུག་གི་འཁྲིད་མང་པོ་གསན་དུས་ཀྱི་་་་་
སྙན་འདེབས་བཀའ་ཤོག་ད་ལྟའང་འདུག་པར་བཀུར་ཆ་ཆེ་བ་གདན་ས་ཐེལ་གྱི་སྤྱན་སྔ་་་་་
དང་མཉམ་པར་འདུག་ཅིང་། སྤྱན་སྔ་ལ་དཔལ་ལྡན་བཟང་པོ་དང། ལྷ་གཟིགས་རས་
པ་གཉིས་ཀའི་བསྙེན་རྫོགས་ཀྱི་མཁན་པོ་མཛད་པས་སྡེ་ཆེ་ཕྲ་མང་པོར་སྡོམ་རྒྱུན་གྱིས་ཁྱབ་།
ཡོངས་རྫོགས་ཀྱི་མཁས་པ་མཁན་ཆེན་རྒྱལ་མཚན་བཟང་པོ་སོགས། དོན་འཁྲིད་ཀྱི་་་་་
བཀའ་དྲིན་ཐོབ་པའི་སློབ་མ་མཁས་པ་དང་མྱོང་ཅན་མང་པོ་བྱུང་། ཡོལ་གྱི་གདན་སར་་་་
མཁན་ཆེན་བློ་གྲོས་རྒྱལ་མཚན་ནི། མཁན་པོ་གོང་མའི་སྣག་དབོན་ཞིག་ཚོགས་ཁྲོད་དུ་་་
རབ་ཏུ་བྱུང་ཞིང་བསྙེན་པར་རྫོགས། གྲོ་སར་དམར་སྟོན་རྒྱམ་རིན་པ་ལ་བརྟེན་ནས་་་་་་
འདུལ་མཛོད་ལ་སྦྱང༌། མདོ་རྩ་ལ་ཊཱིཀྐ་ཞིག་མཛད་པ་ལེགས་པར་གྲགས། རིན་ཅེན་་
གླིང་དུ་དུས་འཁོར་བུ་ལུགས་ཀྱི་དཀྱིལ་ཆོག་རྒྱས་པ་ཞི་བའི་སྦྱིན་སྲེག་དང་བཅས་པ་་་་་་་
བཙུགས་འདུག་པའི་རྒྱུན་ད་ལྟའང་བཟང་བར་ཡོད། ཚོགས་མཁན་པོར་ཡང་ཕེབས།
གདན་ས་གསུམ་པ་མཁན་ཆེན་བསྟན་པ་བློ་གྲོས་ནི། སྙེ་མོར་མཁན་ཆེན་སངས་བློའི་སྐུ་་
མཆེད་མི་ཆོས་པ་ཞིག་གི་སྲས་སུ་འཁྲུངས་པའི་རུས་དཔོན་ཡིན་པ་ཚོགས་སུ་རབ་བྱུང་་་་་་་
བསྙེན་རྫོགས། སྣེའུ་སྡོང་གོང་མ་གྲགས་པ་རྒྱལ་མཚན་གྱི་བསྐོ་འཇས་ཡོལ་དུ་བཀོད།
བླ་མ་མང་དུ་བསྟེན། ཡོལ་དུ་གསང་འདུས་མི་བསྐྱོད་པའི་ཆོག་གྲྭ་བཟང་པོ་བཙུགས།
འདུ་ཁང་ཆེན་མོ། གཙང་ཁང་མགོན་ཁང་རྣམས་བཞེངས། བསྐང་གསོ་མཆོད་གཏོར་་
རྒྱུན་མི་འཆག་པ་བཙུགས། སྣེའུ་སྡོང་གོང་མ་གྲགས་པ་འབྱུང་གནས། རིན་སྤུངས་་་་་་
ནང་སོ་དོན་གྲུབ་རྡོ་རྗེ། གཞིས་ཀ་སྣེལ་པ། དུ་དབེན་ཤ། གཞན་ཡང་ལས་སྣ་ཆེ་་་་་
ཕྲ་དང་བཅས་པའི་དཔོན་སློབ་ཐམས་ཅད་ལ་སྐུ་རིམ་དང༌། སྙན་སྐུལ་བཀའ་གྲོས་ཕུལ་་་
186

དུ་ཕྱིན་པ་མཛད། སྒྲོལ་དཀར་ཡིད་བཞིན་འཁོར་ལོས་བྱིན་གྱིས་བརླབས་པས་དགུང་ལོ་
བརྒྱ་ལ་གཅིག་གིས་དམན་པ་བཞུགས། བཞི་པ་བློ་གྲོས་མཚུངས་མེད་འཁྲིག་ཏུ་མི་ཆོས་་
ཀྱི་ནང་དུ་འཁྲུངས། ཚོགས་སུ་རབ་བྱུང་བསྙེན་པར་རྫོགས། གོང་མ་ཀུན་དགའ་་་་་་
ལེགས་པས་ཡོལ་དུ་བསྐོས། སྐུ་གཞོན་དུས། ལྷ་ས། རྭ་བསྒྲེང་། རོང་ངུར་སྨྲིག་་
རྣམས་སུ་ཞབས་སྐོར་འབུམ་ཚོ་རེ་མཛད། ཞི་དུལ་ཆེ། ཚུལ་ཁྲིམས་ཀྱི་དྲི་རྒྱང་རིང་་་་
པོར་ཚོར་བས།
དགེ་འདུན་གྱི་དབུས་སུ་ཕེབས་དུས་ཐམས་ཅད་ཀྱི་རྟོག་ཅིང་མོས་པ་་་་
བྱེད༑ རྩེར་མཁན་ཐོག་ཏུ་བཞུགས་རིང་བཅའ་སྒྲིགས་ཀྱི་བཀའ་དྲིན་ཆེ་ཞིང་། ཡོལ་་་་
དུ་ཁོང་རང་གི་ཐུགས་དམ་བདེ་མཆོག་ལཱུ་ཧི་པའི་ཉུང་གྲྭ་ཞིག་འཛུགས་པ་མཛད་འདུག །
ལྔ་པ་བློ་གྲོས་བརྟན་པ་སྙེ་མོར་འཁྲུངས། ཚོགས་སུ་རབ་བྱུང་བསྙེན་པར་རྫོགས།
གོང་ཚེས་གཉིས་རིན་པོ་ཆེའི་འཇའ་ས་དང་བཅས་ཡོལ་དུ་བསྐོས། སྨྱུག་ལྷ་པཎ་ཆེན་་་་་་
དང༌༑ ཐོན་པ་ཆོས་རྗེ་ཡོན་ཏན་རྒྱ་མཚོ་ལ་ཆོས་གསན། སྡེ་ཡངས་ཀྱི་མཁན་སར་་་་
ཕེབས༑ བྱ་བ་ལས་ཀྱི་འཁོར་ལོའི་མཁྱེན་པ་ཆེ་བས་དགོན་མ་ལག་ཏུ་ཉེར་མཁོའི་ཡོ་་་་་
བྱད་ཀྱི་འབྱོར་པ་ཐོབ། མཁན་པོ་འདི་དང་འཁྲུངས་ཡུལ་ཡབ་གཅིག་གི་གཅུང་པོ་དཔོན་་
པོ་མཚོ་སྐྱེས་ཞུ་བ་ཞིག་རྟེན་སྐྱ་བོར་བཞུགས་ཀྱང་ཡ་རབས་ཀྱི་ཚུལ་དང་མཐུན་པར་ཡོད་་་་་་
པས༑ མཁན་ཆེན་བློ་གྲོས་བརྟན་པ་གཤེགས་རྗེས། ཡོལ་གྱི་དབང་སར་བཞུགས་་་་་་་་
ནས་འཛིན་སྐྱོང་མཛད་ཀྱང༌། འཕྲལ་ཐུགས་ལྕམ་པས། མིག་འདྲིས་ཁྱེར་བའི་དྲག་་་་་་་
ཞན་ཀུན་གྱི་བརྙས་པས་ཅུང་ཟད་མཛད་དཀའ་བར་བྱུང་ཀྱང་ཁོང་རང་གི་ངོས་ནས་ལུགས་་་
གཉིས་ཀྱི་ཡིག་ཚང་གོ་ཞིང༌། སྐྱེས་སྟོབས་ཀྱི་ཤེས་རབ་ཆེ་བ། སྡིག་སྤོང་གི་གཉེན་པོ་་
བརྟན་པ། སྙིང་རྗེས་རྒྱུད་བརླན་པས། དབུལ་ཕོངས་དང་སྡུག་བསྔལ་ཅན་མཐོང་ན་་
མི་བཟོད་པར་རང་གི་གསོལ་བ་དང་ན་བཟའ་ཡང་འཕོངས་མེད་དུ་སྟེར་བས། འཇིག་་་་་
རྟེན་པའི་ཡང་དག་པའི་ལྟ་བ་དང་ལྡན་པ་དེ་ལ། ལྷ་གདོང་ནང་སོ་ལྕམ་སྲིང་དྲུག་གི་་་་
གཞོན་ཁ། ཨ་སྲས་ཨ་རྒྱལ་ཞེས་པ་ཁབ་ཏུ་བཞེས། ཡོལ་དགོན་པའི་མོ་གླིང་ཆེན་མོ་་་
ཞེས་པར་བཞུགས་ནས་ཡབ་ཡུམ་དུ་སྨྱུག་ལ་ལྷ་གདོང་ནས། ནང་སོས་ཞབས་ཏོག་་་་་་་
187

འཁྱོངས་པར་མཛད། ལོ་འགའ་ཤས་ན། ཨ་སྲས་དྲུང་རིན་ཅེན་གླིང་གི་གཙང་གཞིས་
གསེར་སྡིངས་སུ་ཕེབས་ནས་ལོ་བདུན་ཙམ་བཞུགས། ཡོལ་བླ་བྲང་གི་ནོར་གཉེར་
སོགས་འཛིན་སྐྱོང་ཐམས་ཅད་སྐུ་ཞང་ལྷ་གདོང་ནས་ནང་སོ་ཆེ་བས་མཛད། ལོ་ཉི་ཤུ་་་་་
ཙམ་གདན་སར་བཞུགས་མཁན་མེད་ཀྱང༌། དགོན་པའི་འཛིན་བཀོད་གཞི་རྐྱེན་བསྡུ་་་་་
གསོག་ཕུལ་དུ་ཕྱིན་པ་བྱུང་འདུག་གོ །དེ་ནས་གངས་ཅན་གྱི་ཡུལ་འདིའི་དབུས་ཀྱི་ཆ།
སྐྱིད་གཡོར་